SPALI โชว์กำไร Q1 โตทะลัก 59% รับรายได้อสังหาฯ เพิ่ม-ค่าใช้จ่ายลด
SPALI โชว์กำไรไตรมาส 1/65 โตทะลัก 59% แตะ 1.18 พันลบ. จากปีก่อนกำไร 741.08 ลบ. รับรายได้อสังหาริมทรัพย์เพิ่ม-ค่าใช้จ่ายลด
SPALI โชว์กำไรไตรมาส 1/65 โตทะลัก 59% แตะ 1.18 พันลบ. รับรายได้อสังหาฯ เพิ่ม-ค่าใช้จ่ายลด
10 พ.ค. 2565

บริษัท ศุภาลัย จำกัด (มหาชน) หรือ SPALI  รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้จากการโอนกรรมสิทธิ์อสังหาริมทรัพย์เท่ากับ 5,372.24 ล้านบาท เพิ่มขึ้นจากงวดเดียวกันของปีก่อนประมาณ 1,769.72 ล้านบาท แบ่งเป็นรายได้จากการโอนกรรมสิทธิ์บ้านและทาวน์เฮ้าส์ 56% และที่เหลือ 44% เป็นรายได้จากการโอนกรรมสิทธิ์อาคารชุด โดยในปีนี้บริษัทฯ มีโครงการอาคารชุดที่สร้างเสร็จและครบกำหนดโอนกรรมสิทธิ์ทั้งหมด 7 โครงการ โดยเริ่มทยอยโอนกรรมสิทธิ์ตั้งแต่ช่วงปลายไตรมาส 1/2565 เป็นต้นไป
รวมทั้งค่าใช้จ่ายในการขายและบริหารของบริษัทฯและบริษัทย่อยคิดเป็น 13% เมื่อเทียบกับรายได้รวม ซึ่งลดลงจากงวดเดียวกันของปีก่อนที่อยู่ที่ 15.5% สาเหตุที่ลดลงมาจากความสามารถในการควบคุมค่าใช้จ่าย